SCB สำรองธนบัตร 4.5 หมื่นลบ. รองรับลูกค้าใช้บริการช่วง “สงกรานต์”
SCB สำรองธนบัตร 4.5 หมื่นลบ. รองรับลูกค้าช่วงเทศกาลสงกรานต์ปี 65 โดยเพิ่มขึ้นจากปีที่ผ่านมา 10% เนื่องจากนโยบายผ่อนคลายของมาตรการป้องกัน Covid-19 รวมถึงการกระตุ้นเศรษฐกิจต่างๆ ของทางรัฐบาล
SCB สำรองธนบัตร 4.5 หมื่นลบ. รองรับลูกค้าช่วงเทศกาลสงกรานต์ปี 65 โดยเพิ่มขึ้นจากปีที่ผ่านมา 10% เนื่องจากนโยบายผ่อนคลายของมาตรการป้องกัน Covid-19 รวมถึงการกระตุ้นเศรษฐกิจต่างๆ ของทางรัฐบาล
7 เม.ย. 2565

ธนาคารไทยพาณิชย์ จำกัด (มหาชน) หรือ SCB เปิดเผยว่า เนื่องในโอกาสเทศกาลสงกรานต์ปี 2565 ธนาคารไทยพาณิชย์ได้เตรียมความพร้อมสำรองธนบัตรเพื่อรองรับการใช้บริการของลูกค้า จำนวน 45,000 ล้านบาท แบ่งเป็นในเขตกรุงเทพมหานคร 18,000 ล้านบาท และในเขตต่างจังหวัด 27,000 ล้านบาท ซึ่งเป็น ATM 30,000 ล้านบาทและสาขา 15,000 ล้านบาท
โดยเป็นการสำรองเพิ่มขึ้นจากปีที่ผ่านมา 10% เนื่องจากนโยบายผ่อนคลายของมาตรการป้องกัน Covid-19 รวมถึงการกระตุ้นเศรษฐกิจต่างๆ ของทางรัฐบาล และอาจจะมีประชาชนบางส่วนลาหยุดเพิ่มในวันที่ 11-12 เมษายน 2565 เพื่อเดินทางกลับบ้านหรือท่องเที่ยวทำให้มีการใช้เงินสดเพิ่มมากขึ้น ปัจจุบันธนาคารมีสาขาทั้งสิ้น 794 สาขา และมีเครื่องเอทีเอ็มรวม 11,507 เครื่อง (ข้อมูล ณ สิ้นเดือนมีนาคม 2565)